Uznesenie Okresného súdu Poprad sp. zn. 16P/59/2024 z 4. 12. 2024
Uznesenie Okresného súdu Poprad z 4. decembra 2024, sp. zn. 16P/59/2024, ECLI:SK:OSPP:2024:8724202295.2
Súd: Okresný súd Poprad
Spisová značka: 16P/59/2024

Dátum vydania: 4. 12. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 16P/59/2024 8724202295 04. 12. 2024 JUDr. Dagmar Soliarová ECLI:SK:OSPP:2024:8724202295.2
Uznesenie Okresný súd Poprad vo veci starostlivosti o mal. dieťa: A. B., nar. XX.X.XXXX, bytom ako matka, zastúpená kolíznym opatrovníkom Úradom práce, soc. vecí a rodiny Kežmarok, dieťa rodičov: matka C. D. B., nar. X.X.XXXX, bytom E. F. G. XX, právne zastúpená JUDr. Petrom Behúňom, advokátom, Nám. sv. Egídia 44, Poprad a otec H. I., nar. X.XX.XXXX, bytom J. A., K. XX/X, v konaní na návrh matky o zmenu priezviska mal. dieťaťa, takto rozhodol: I. Súd konanie
zastavuje.
II. Žiaden z účastníkov nemá právo na náhradu trov konania. odôvodnenie: 1. Tunajšiemu súdu bol dňa 30.5.2024 doručený návrh matky, v ktorom žiadala o udelenie súhlasu o zmenu priezviska mal. dieťaťa. 2. Na pojednávaní dňa 4.12.2024 matka zobral návrh späť v celom rozsahu a žiadala konanie zastaviť. Otec a kolízny opatrovník súhlasili so späťvzatím návrhu a zastavením konania. 3. Podľa § 29 ods. 1 Civilného mimosporového poriadku, navrhovateľ môže vziať za konania späť návrh na jeho začatie, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. S poukazom na vyššie uvedené skutočnosti a citované zákonné ustanovenie mal súd preukázané, že zo strany matky došlo k účinnému späťvzatiu návrhu, preto konanie zastavil. 5. O trovách konania súd rozhodol podľa § 52 Civilného mimosporového poriadku. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724202295.2 (dáta aktuálne k 10. 11. 2026). Záväzné je znenie zverejnené súdom.




